Source: https://octavpelin.wordpress.com/2012/08/27/
Timestamp: 2020-01-18 05:33:26+00:00
Document Index: 23636017

Matched Legal Cases: ['CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CSM ', 'CSM ', 'CCR ', 'CCR ', 'CCR ']

27 | august | 2012 | Octavpelin's Weblog
QVORUMUL A FOST ASIGURAT.DECIZIA CCR CITITA IN PLEN DE MINEA.TRAIAN BASESCU REINSCAUNAT.RUSINE USL!
Ultimul episod din serialul referendumului pentru demiterea preşedintelui se joacă în plenul reunit al Parlamentului, acolo unde la ora 15.00 va fi citită decizia Curţii Constituţionale.Preşedintele suspendat se va putea întoarce la Cotroceni imediat ce decizia va fi publicată în Monitorul Oficial.
Update 17.45 – Hotărârea Curţii Constituţionale nr. 6 din 21 august 2012 referitoare la respectarea procedurii pentru organizarea şi desfăşurarea referendumului naţional din data de 29 iulie 2012 pentru demiterea preşedintelui României, Traian Băsescu, şi la confirmarea rezultatelor acestuia, a fost citită în plenul reunit al Parlamentului de judecătorul Curţii Constituţionale, Mircea Ştefan Minea.
Update 17.34 – Călin Popescu Tăriceanu a declarat că parlamentarii PSD au decis să părăsească sala, în semn de protest faţă de decizia Curţii Constituţionale.
Update 17.30 – Judecătorul Ştefan Minea a început să citească hotărârea CC în plenul Parlamentului. La momentul în care Minea a început să citească hotărârea, parlamentarii USL au ieşit din sală
Update 17.26 – Ioan Ghişe a cerut amânarea dezbaterilor în cadrul şedinţei Parlamentului, însă majoritatea voturilor au fost împotrivă.
Update 17.11 – Şedinţa Camerei Deputaţilor şi Senatului în care trebuie citită decizia CCR privind referendumul a fost reluată, luni, după pauza de consultări cerută de viceliderul deputaţilor PNL Eugen Nicolăescu.
Un număr de 238 de parlamentari şi-au înregistrat prezenţa.
La această şedinţă participă şi parlamentari ai PSD şi PNL.
Update 16.43 – Preşedintele PDL, Vasile Blaga, a declarat, luni, după suspendarea şedinţei de plen a celor două Camere ale Parlamentului, că pentru momentul citirii hotărârii Curţii Constituţionale privind referendumul nu ar fi nevoie de cvorum, întrucât şedinţa a fost deja deschisă
Update 16.36 – Parlamentari PSD au început să semneze condica de prezenţă la şedinţa plenului reunit în care ar urma să fie citită hotărârea CC privind referendumul din 29 iulie.
Update 16.23 – Europarlamentarul Monica Macovei a declarat, luni, prin intermediul unui comunicat de presă, că nu este nevoie de cvorum la şedinţa Parlamentului în care se citeşte decizia Curţii Constituţionale a României (CCR) cu privire la referendum.
‘Pentru şedinţa de astăzi în care se citeşte decizia Curţii Constituţionale privind invalidarea referendumului nu e nevoie de cvorum nici pentru prezenţă, nici pentru citire. În plus, în această şedinţă nu se poate lua nicio decizie de către Parlament cu privire la referendum. Doar se citeşte dispozitivul hotărârii Curţii Constituţionale’, a afirmat Macovei.
Update 16.11 – Şedinţa plenului reunit al Senatului şi Camerei Deputaţilor în care urma sã fie cititã hotãrârea CC privind referendumul, amânatã deja pentru o orã, a început cu o pauzã de consultãri de jumãtate de orã, la solicitarea PNL. Eugen Nicolăescu a cerut încă o jumătate de oră de pauză pentru consultări. Acesta a declarat că liderii PNL şi PSD sunt îngrijoraţi de „rezolvarea” Curţii Constituţionale în privinţa referendumului, dar speră ca măcar o parte din ei să intre în sală pentru a asigura cvorumul, pentru ca şedinţa să se încheie.
„Am încercat să le explicăm colegilor noştri că dorinţa preşedintelui interimar al României Crin Antonescu şi a prim-ministrului Victor Ponta este ca astăzi să se soluţioneze prin citirea în plenul Parlamentului a hotărârii Curţii Constituţionale şi să putem să mergem mai departe. Colegii noştri au fost intransigenţi, eu cred că mai există în acest moment o oarecare doză de negociere, de discuţie şi vom încerca în această pauză de o jumătate de oră să-i convingem pe o parte dintre ei să asigure cvorumul, astfel încât şedinţa să se încheie”, a declarat Eugen Nicolăescu.
Update 15.40 – Eugen Nicolăescu, lider al PNL, a declarat, luni, că liberalii au decis, cu majoritate de voturi, să nu participe la şedinţa de astăzi a Parlamentului, din două motive.
Update 15.35 – Şedinţa plenului pentru citirea deciziei Curţii Constituţionale privind rezultatul referendumului s-a amânat pentru 30 de minute, începând cu ora 15.30, a anunţat preşedintele Camerei, Valeriu Zgonea. Şedinţa va fi reluată la ora 16.00.
Şedinţa Parlamentului programată pentru ora 15.00, a fost amânată, la ora 15.30, până la ora 16.00, potrivit unui anunţ făcut în plen de
Update 15.30 – Preşedintele Camerei Deputaţilor, Valeriu Zgonea, le cere liderilor de grup să-şi convoace oamenii şi să-i aducă în sală. Aula de la Palatul Parlamentului este aproape goală. Doar patru judecători CCR au venit la şedinţă
Update 15.15 – PSD nu va participa la şedinţa Parlamentului de astăzi.
UPDATE 14.05 – Mai multe persoane protestează în faţa Parlamentului.
UPDATE 14.00 – Purtătorul de cuvânt al PNL, Mihai Voicu, a declarat că sunt foarte mulţi parlamentari ai PNL care nu doresc să participe la şedinţa de plen reunit, luând o decizie „individuală de boicot”. Parlamentarii PNL susţin că nu pot fi obligaţi să ia parte la citirea unei decizii a CC pe care o considerată incorectă, relatează Mediafax.
„Momentan sunt decizii individuale, pot să vă confirm faptul că foarte mulţi colegi, dacă nu cumva toţi, au spus că nu doresc să participe la şedinţa de astăzi şi o să vedem în funcţie şi de decizia pe care o vom lua împreună cu colegii de la PSD şi de şedinţa de grup. Momentan e o formă de boicot individual şi nu putem obliga pe cineva să asiste la citirea unei decizii pe care o considerăm incorectă, chiar nu-i putem obliga”, a declarat Voicu.
Preşedintele de onoare al PSD, Ion Iliescu, a declarat pentru Gândul că Parlamentul ar trebui „să corecteze” decizia Curţii Constituţionale şi să-l demită pe preşedintele suspendat Traian Băsescu.
Potrivit lui Iliescu, judecătorii Curţii Constiuţionale au apelat la un „artificiu nefiresc” pentru invalidarea referendumului, iar parlamentarii ar trebui să ţină cont de faptul că s-a îndeplinit condiţia de prezenţă, deoarece nu sunt „mai mult de 15 milioane de alegători”.
Liberalii ar urma să încerce, în Parlament, o ultimă cale de atac pentru a bloca reîntoarcerea lui Traian Băsescu la Palatul Cotroceni. Senatorul PNL Ioan Ghişe a propus două variante de atac: fie ca Parlamentul să retrimită Curţii Constituţionale hotărârea prin care referendumul este considerat invalid, fie ca Parlamentul să constate că preşedintele suspendat Traian Băsescu este demis.
Etichete:QVORUMUL A FOST ASIGURAT.DECIZIA CCR A FOST CITITA DE MINEA.TRAIAN BASESCU REINSCAUNAT.RUSINE USL!
DEPUTATII SI SENATORII PNL VOR BOICOTA SEDINTA COMUNA A CAMERELOR DEPUTATILOR SI SENATULUI!
Deputaţii şi senatorii PNL ar putea boicota şedinţa comună a Camerei Deputaţilor şi Senatului.
PNL vrea să boicoteze ședința comună a ParlamentuluiÎn felul acesta s-ar putea forța mâna social-democraților și ședința de astăzi să nu se mai poată ține din lipsa cvorumului. Nefiind cvorum… nu se va putea citi nici Decizia CCR privind Referendumul naţional din 29 iulie 2012, scrie pesurse.ro.
Înaintea ședinței de plen liberalii au o ședința Comuna a grupurilor parlamentare și vor anunța decizia conducerii, dar inainte de asta vor face o ultimă încercare de acțiune comuna cu PSD – Grupurile PNL sunt la ora 14.00, în timp ce întâlnirea cu reprezentanții PSD e programată la 13.30.
Liberalii doresc ca Parlamentul să adopte într-o altă ședință două hotărâri prin care să solicite CCR să vina cu lămuriri.
Purtătorul de cuvânt al PNL, Mihai Voicu, a declarat luni că sunt foarte mulţi parlamentari ai PNL care nu doresc să participe la şedinţa de plen reunit, luând o decizie “individuală de boicot”,
“Momentan sunt decizii individuale, pot să vă confirm faptul că foarte mulţi colegi, dacă nu cumva toţi, au spus că nu doresc să participe la şedinţa de astăzi şi o să vedem în funcţie şi de decizia pe care o vom lua împreună cu colegii de la PSD şi de şedinţa de grup. (…) Momentan e o formă de boicot individual şi nu putem obliga pe cineva să asiste la citirea unei decizii pe care o considerăm incorectă, chiar nu-i putem obliga”, a declarat Voicu, citat de Mediafax.
Etichete:DEPUTATII SI SENATORII PNL VOR BOICOTA SEDINTA COMUNA A CAMEREI DEPUTATILOR SI SENATULUI!
JURNALISTUL EUGEN ZAINEA:SCRISOARE DESCHISA PENTRU PARLAMENT!SAPTE MOTIVE PENTRU DEMITEREA LUI TRAIAN BASESCU!
Etichete:JURNALISTUL EUGEN ZAINEA:SCRISOARE DESCHISA CATRE PARLAMENT!SAPTE MOTIVE PENTRU DEMITEREA LUI TRAIAN BASESCU!
PRESEDINTELE DE ONOARE AL PSD ,ION ILIESCU SUSTINTE PROPUNEREA SENATORULUI LIBERAL IOAN GHISE!
Fostul preşedinte, Ion Iliescu, susţine că Parlamentul ar trebui să facă mai mul decât să înregistreze pur şi simplu decizia CCR. El consideră că Parlamentul reprezintă vocea directă a poporului şi ar trebui “să corecteze” decizia luată de şase oameni la CCR. Iliescu se raliază astfel cu poziţia lui Ioan Ghişe, care a cerut demiterea lui Băsescu în Plen.
Iliescu susţine propunerea lui Ghişe. Vezi ce decizie solicită Parlamentului“Eu cred că trebuie să aibă o poziţie activă, nu pasivă, doar să înregistreze decizia CC. Curtea Constituţională este un colectiv de lucru de nouă oameni, Parlamentul este format din reprezentanţii cetăţenilor. (…) Curtea Constituţională a apelat la un artificiu nefiresc. Raportarea la rezervorul de voturi trebuie făcută la cetăţenii trăitori pe teritoriul ţării, la cei 19 milioane de români, din care cu drept de vot sunt doar vreo 15 milioane. Nu în mod artificial adăugată o cifră total aleatorie cu românii de peste hotare, care oricum nu sunt interesaţi de asemenea chestiuni. Au votat vreo 70.000. Rezervorul la care trebuie să te referi este cel al cetăţenilor trăitori pe teritoriul ţării. Aceştia sunt 19 milioane cu toţii, din care aproape patru milioane o reprezintă populaţia minoră. Ei, astfel se schimbă datele problemei”, a susţinut Iliescu, într-un interviu acordat pentru Gândul.
El a fost întrebat dacă Parlamentul este cel care ar trebui “să corecteze” decizia Curţii Constituţionale. “Sigur că da. Absolut, bineînţeles. Cred că Parlamentul poate lua o hotărâre, este instanţa celor aleşi de cetăţeni. Cred că Parlamentul este abilitat prin Constituţie, este instanţa supremă, el poate lua decizia finală”, a mai spus preşedintele de onoare al PSD.
Etichete:PRESEDINTELE DE ONOARE AL PSD, SUSTINE PROPUNEREA SENATORULUI LIBERAL IOAN GHISE!
VICEPRESEDINTELE SENATULUI ,IOAN CHELARU(PSD)A DECLARAT LUNI CA PLEDEAZA PENTRU UN PARLAMENT ACTIV.SI SE OR CERE LAMURIRI COMISIEI DE LA VENETIA.DAR REFERENDUMUL TREBUIE VALIDAT.TRAIAN BASESCU A FOST DEMIS DE POPORUL ROMAN!
Parlamentul ar putea avea luni o poziţie activă şi să ceară lămuriri Comisiei de la Veneţia sau explicaţii Curţii Constituţionale pentru decizia de invalidare a referendumului privind demiterea preşedintelui României, a declarat, luni, senatorul PSD Ioan Chelaru, vicepreşedinte al Senatului, informează Agerpres.
„Este posibil ca în plenul Parlamentului, senatorul Ioan Ghişe să îşi expună punctul de vedere. Nu este însă o decizie luată, grupurile parlamentare se reunesc la ora 14,00. Nu am citit propunerea domnului senator, nu vreau să o citesc până nu decidem dacă o punem în discuţie. Este un coleg inventiv, căutător de soluţii, dar din ce ştiam eu, am putea să putem în discuţie astăzi mai multe aspecte. Putem cere, de exemplu, explicaţii Curţii Constituţionale pentru soluţia pe care a dat-o, putem cere lămuriri Comisiei de la Veneţia, sau de la Institutul de Statistică. Parlamentul poate avea astăzi o poziţie activă”, a declarat senatorul PSD Ioan Chelaru.
Etichete:A DECLARAT LUNI CA VREA UN PARLAMENT ACTIV.SE VOR CERE LAMURIRI DE LA COMISIA DELA VENETIA.DAR REFERENDUMUL TREBUIE VALIDAT, INTRUCAT TRAIAN BASESCU A FOST DEMIS DE POPORUL ROMAN!, IOAN CHELARU(PSD), VICEPRESEDINTELE SENATULYUI
IN ATENTIA PARLAMENTARILOR USL SI A CELORLALTI CARE AU „CONSTIINTA”:IN SESIUNEA DE AZI A PARLAMENTULUI LUATI DECIZIA IN FAVOAREA POPORULUI ROMAN CARE V-A ALES SA-I REPREZENTATI,SI AU VOTAT LA REFERENDUM DEMITEREA LUI TRAIAN BASESCU.DECIZIA CCR ESTE CADUCA!
„În plen va fi citită doar hotărârea Curţii Constituţionale, nu şi motivarea acesteia”, a afirmat preşedintele Camerei Deputaţilor, Valeriu Zgonea, după şedinţa Birourilor Permanente reunite de joi ale Senatului şi Camerei Deputaţilor.
„Reprezentanţii grupurilor parlamentare au precizat că luni vor fi în prezenţi în majoritate. Încep comisiile permanente şi ei sunt obligaţi să vină. Vor fi mai mult decât 50%+1 prezenţi la şedinţa de luni, la ora 15,00”, a spus Zgonea.
„După plen, eu, ca preşedinte al Camerei, voi trimite, în 40-50 de minute, către Monitorul Oficial acest document, iar din acel moment domnul Traian Băsescu va redeveni oficial preşedinte al statului român”, a mai spus Zgonea.
El a precizat că până luni la ora 15,00 „nu există vreun eveniment major care să-l pună într-o situaţie delicată pe preşedintele interimar”.
„Preşedintele Traian Băsescu a făcut aprecieri pozitive la adresa Monei Pivniceru (propusă ca ministru al Justiţiei n.r.). A fost chestiune de procedură a CSM (să ia act de demisia sa din magistratură). E o chestiune simplă de trimitere a procesului verbal al CSM către preşedintele interimar care va proceda în consecinţă”, a mai spus Zgonea.
„Decizia a fost luată în cvorum, fără niciun fel de probleme. Noi aveam dorinţa de a încheia o dată această chestiune. Cu cât mai repede, cu atât mai bine. Puterea care are majoritate în Birouri a decis altfel, nu putem decât să acceptăm şi să ne mobilizăm parlamentarii ca luni să fie prezenţi”, a menţionat Oltean.
Etichete:00 NU UITATI CA REPREZENTATI POPORUL ROMAN CARE L-A DEMIS PE TRAIAN BASESCU .DECIZIA CCR ESTE CADUCA!, CATRE PARLAMENTARII USL SI A CELORLALTI "CU CONSTIINTA".PARLAMENTUL SE REUNESTE AZI LA ORELE 15
DECIZIA CCR ESTE CADUCA.DACA TE PENSIONEZI PE CAZ DE BOALA,POTI FI PRESEDINTELE CCR?!
Etichete:DECIZIA CCR NR.6/21.08.2012 ESTE CADUCA.DACA TE PENSIONEZI PE CAZ DE BOALA MAI POTI FI PRESEDINTELE CCR?!